
J e g y z ő k ö n y v

Készült Bácsalmás Város Önkormányzata Képviselő-testületének 2015. május 20-án, 14 óra kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Csémy László, Légrádi Mária és Schaffer Tünde képviselők (6);

Patocskai Ibolya jegyző, Hortyiné Lapostyán Katalin pénzügyi, beruházási és üzemeltetési megbízott osztályvezető, Horváth István Attila pénzügyi ügyintéző, Dr. Párczen Zoltán igazgatási és jogi ügyintéző és Dr. Tanács Róbert, a BESZ Kft. ügyvezetője (5);

Jegyzőkönyvvezető: Deák Szabina testületi ügyintéző;

Az ülésről távolmaradt: Márai András, Nagy Gábor és Turcsányi Csaba képviselő (3).

Németh Balázs polgármester a megjelentek köszöntése után az ülést megnyitja. Megállapítja, hogy az ülés összehívása az SZMSZ-ben foglaltak szerint történt, majd megállapítja a határozatképességet, mert a megválasztott 9 főből 6 fő jelen van (67 %). Jegyzőkönyv-hitelesítőknek Légrádi Mária és Schaffer Tünde képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

124/2015. (V. 20.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Légrádi Mária és Schaffer Tünde képviselőket jelöli ki jegyzőkönyv-hitelesítőknek.

Tóth Árpád alpolgármester javasolja kiegészíteni a meghívóban jelzett napirendet a leszerelt lámpatestek megvásárlásával kapcsolatos témával.
Németh Balázs polgármester a meghívóban jelzett napirendet kiegészíteni javasolja Tóth Árpád alpolgármester javaslatával, majd a napirend javaslat szerinti elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:

125/2015. (V. 20.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2015. május 20-i ülésén a következő napirendi pontokat tárgyalja meg:

1. Bácsalmási Egészségügyi Szolgáltató Korlátolt Felelősségű Társaság társasági szerződés módosításának elfogadása (1. sz. előterjesztés)
2. Gyermekétkeztetés feltételeit javító fejlesztések támogatására irányuló pályázat az önkormányzat fenntartásában lévő óvodai gyermekétkeztetést ellátó főzőkonyha fejlesztésére (2.sz. előterjesztés)
3. A leszerelt lámpatestek megvásárlása (szóbeli előterjesztés)
4. Egyebek (tájékoztató önkormányzati feladatellátást szolgáló fejlesztések támogatására irányuló pályázati kiírásról - szóbeli)
Zárt ülésen:

1. Beszámoló a Bácsalmási Egészségügyi Szolgáltató Kft. 2014. évi 


gazdasági, pénzügyi helyzetéről (Z/1. sz. előterjesztés)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont

Bácsalmási Egészségügyi Szolgáltató Korlátolt Felelősségű Társaság társasági szerződés módosításának elfogadása 

(A 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzáteszi, hogy Szenténé Neumann Katalin és dr. Németh Zoltán továbbra is vállalja a tagságot, Csernovicsné Simon Erzsébet viszont nem vállalja a tagságot, így Tóth Godó Valéria neve merült fel, aki abban az esetben, ha a képviselő-testület javasolja őt, vállalná a tagságot. 
Dr. Tanács Róbert, a BESZ Kft. ügyvezetője elmondja, hogy az államháztartásról szóló 2011. évi CXCV. törvény 41. § (1) bekezdése szerint ugyanis a törvény eltérő rendelkezése hiányában a költségvetési szerv jogi személyt, jogi személyiséggel nem rendelkező más szervezetet nem hozhat létre, abban tagsági, részesedési viszonyt nem szerezhet, és ahhoz nem csatlakozhat. Hozzáteszi, hogy ez a jogszabályi tiltás vonatkozik a Bajai Szent Rókus Kórházra, mint önállóan működő és gazdálkodó költségvetési szervre is.

Az állami vagyonról szóló 2007. évi CVI. törvény 2. § (2) bekezdése értelmében továbbá a központi költségvetési szerv – ha törvény eltérően nem rendelkezik – önálló tulajdonjoggal nem rendelkezik, bármely dolog tulajdonjogát, gazdálkodó szervezet részesedését, vagy valamely vagyoni értékű jogot az állam javára szerez meg. Ez alapján tagként a Bajai Szent Rókus Kórház helyett az Állami Egészségügyi Ellátó Központot szükséges feltüntetni. 

Németh Balázs polgármester – további hozzászólás, észrevétel nem lévén – határozati javaslatként ismerteti az alábbi határozatban foglaltakat, és az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

126/2015. (V. 20.) Bácsalmás v. öh.

Bácsalmási Egészségügyi Szolgáltató 

Korlátolt Felelősségű Társaság társasági 

szerződés módosításának elfogadása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Társaság Felügyelő Bizottsági tagjainak javasolja Szenténé Neumann Katalint, Tóth Godó Valériát, valamint Dr. Németh Zoltánt.

2.
A Képviselő-testület törvényi jogutódlás hozzájárul, hogy a Bácsalmási Egészségügyi és Szolgáltató Kft.-ben a Bajai Szent Rókus Kórház helyett az Állami Egészségügyi Ellátó Központ legyen tulajdonosként feltüntetve.

3.
A Képviselő-testület a Bácsalmási Egészségügyi és Szolgáltató Kft. társasági szerződésének módosításának tervezetét jelen határozat melléklete szerint elfogadja.

4.
A Képviselő-testület felhatalmazza a polgármestert a társasági szerződés módosításának, illetve az új, egységes szerkezetbe foglalt társasági szerződésnek az aláírására.

5. A Képviselő-testület felkéri a polgármestert, hogy a jelen határozatban foglaltaknak megfelelően képviselje a Képviselő-testület döntését a Bácsalmási Egészségügyi és Szolgáltató Kft. 2015. május 21-i taggyűlésén.

6. A Képviselő-testület felkéri Dr. Tanács Róbertet, a BESZ Kft. ügyvezetőjét, hogy a BESZ Kft. társasági szerződésének módosítását terjessze be a cégbíróság felé, és a cégbírósági bejegyzésről a képviselő-testületet a következő testületi ülésen tájékoztassa. 

Határidő: 

1. - 5. pont esetében: haladéktalanul


 6. pontnál: a taggyűlési elfogadást követően haladéktalanul, ill. a 




bejegyzést követő soron következőrendes képviselő-testületi 




ülésen

Felelős: Németh Balázs polgármester 

Operatív felelős: Dr. Tanács Róbert a BESZ Kft. ügyvezetője 

A határozatról értesül: 

- kivonattal:




1. Németh Balázs polgármester 

2. Patocskai Ibolya jegyző

3. Hortyiné Lapostyán Katalin mb. PBÜ osztályvezető

4. dr. Párczen Zoltán igazgatási és jogi ügyintéző

5. BESZ Kft. (Bácsalmás, Hősök Tere 14.) 

Melléklet a 126/2015. (V. 20.) Bácsalmás v. öh. jelölésű határozathoz

A Társasági szerződés

MÓDOSÍTÁSA

A Bácsalmási Egészségügyi Szolgáltató Kft. (6430-Bácsalmás, Hősök tere 14.,cg.sz.: 03-09-106301) tagjai cégük létesítő okiratát, a jelen okirat aláírásával a következők szerint módosítják:

A társaság taggyűlése – vonatkozó határozata alapján - megállapítja, hogy 

1./ Törvényi jogutódlás alapján a Bajai Szent Rókus Kórház helyett Bácsalmás Város Önkormányzata mellett a cég tagja:

· a Magyar Állam (képv.: Állami Egészségügyi Ellátó Központ - HU-1125-Budapest, Diós árok u. 3., nyilvántartási száma: 324689, képv.: Dr. Ónodi –Szűcs Zoltán – Főigazgató) törzsbetétjének értéke: 360.000.-Ft., azaz háromszázhatvanezer Forint (5,9%), amely teljes egészében készpénz betét.

Tagok rögzítik, hogy a fentiek szerinti törvényi jogutódlásnak 2012. május 01. napjával kellett volna bekövetkeznie a 2012. évi XXXVIII. tv. 2.§. (1) bek. alapján, azonban a cégjegyzékbe a korábbiakban a Bajai Szent Rókus Kórház tévesen került bejegyzésre. Tagsági jogviszony létesítésére a Bajai Szent Rókus Kórház nem volt jogosult, erre nézve korábban a cégbejegyzés alapjául szolgáló-, 2013. február 01. napján kelt-, a Baja Város Önkormányzata, mint Eladó és a Bajai Szent Rókus Kórház, mint Vevő között létrejött üzletrész – átruházási szerződés tévesen rendelkezett. 

Fentiek alapján a társaság tagsági viszonyai a külön íven szövegezett tagjegyzék szerint alakulnak.

2./ A Társaság taggyűlése – vonatkozó határozatával – 2015. június 04. napjától 5 év határozott időtartamra-; 2020. június 03. napjáig a Társaság Felügyelő Bizottságának tagjaivá választja:

- Szenténé Neumann Katalint (an.: Czeller Katalin, szül.: Baja, 1959.09.15., adóazonosító jel: 8338593524, 6430-Bácsalmás, Türr u. 31.)

Megbízatása: 2015. június 04. napjától 2020. június 03. napjáig tart,

- Tóth Godó Valériát (an.: Molnár Margit, szül.: Szabadka, 1960.09.13., adóazonosító jel: 8342234606, 6726-Szeged, Gőz u. 5. 2/7)
 Megbízatása: 2015. június 04. napjától 2020. június 03. napjáig tart, és

- Dr. Németh Zoltánt (an.: Bittner Éva Rozália, szül.: Kiskunhalas, 1981.08.24., adóazonosító jel: 8418730765, 1027-Budapest, Varsányi I.u. 14-16. 6. em. 2.)

Megbízatása: 2015. június 04. 2020. június 03. napjáig tart.

Az FB. tagjai a külön íven szövegezett elfogadó nyilatkozataikat a társaság rendelkezésére bocsátották.

3./ A Társaság taggyűlése egyebekben taggyűlésén elfogadta a könyvvizsgálattal is alátámasztott-, az FB. által jóváhagyott 2014. évi beszámolót és annak kiegészítő mellékletét, melynek közzétételére a vonatkozó jogszabályok szerint köteles.

A társaság taggyűlése és ügyvezetése jelen okirat aláírásával meghatalmazza a BERÉNYI ÉS TÁRSAI Ügyvédi Irodát (1188-Budapest, Lőrinci út 12/b., BÜK:1700), illetve Dr. Sarkadi Györgyi ügyvédet, a Budapesti Ügyvédi Kamara tagját (BÜK. 16389), hogy a társaság társasági szerződés-módosításával kapcsolatos okiratokat elkészítse, továbbá, hogy a változások cégbírósági bejegyzésével kapcsolatos ügyében a társaságot teljes jogkörrel képviselje, helyette és a nevében eljárjon, jognyilatkozatokat tegyen, valamint mindezeket a képviseletében aláírja.

Kelt Bácsalmáson, 2015. 05.21. napján

.................................................

Dr. Tanács Róbert

ügyvezető

Készítettem és ellenjegyzem Bácsalmáson, 2015. 05. 21.napján

2. napirendi pont

Gyermekétkeztetés feltételeit javító fejlesztések támogatására irányuló pályázat az önkormányzat fenntartásában lévő óvodai gyermekétkeztetést ellátó főzőkonyha fejlesztésére
 (A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét. Elmondja továbbá, hogy 5 %, azaz bruttó 215 370,- Ft az önerő összege.
Schaffer Tünde képviselő érdeklődik, hogy a támogatásnak ez a maximális összege?
Hortyiné Lapostyán Katalin osztályvezető azt válaszolja, hogy nem ez a maximális összege, a beruházás 50 %-át lehet az eszközbeszerzésre fordítani, nem olyan régen 5 éven belül már volt egy felújítás a konyha épületén, ezért gondolták, hogy a szellőzőrendszer felújítására fordítják.  
Németh Balázs polgármester– további hozzászólás, kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

127/2015. (V. 20.) Bácsalmás v. öh.

Gyermekétkeztetés feltételeit javító fejlesztések 

támogatására irányuló pályázat az önkormányzat 

fenntartásában lévő óvodai gyermekétkeztetést ellátó 

főzőkonyha fejlesztésére
Határozat
1. Bácsalmás Város Önkormányzatának Képviselő-testülete elismeri, hogy az önkormányzat fenntartásában lévő főzőkonyha (Bácsalmás, Gróf Teleki József u. 4-8.) fejlesztése szükségszerű. Támogatja a gyermekétkeztetés feltételeit javító fejlesztési támogatására kiírt pályázat beadását, illetve a pályázat összköltségvetése bruttó 4 307 396 Ft, azaz négymillió-háromszázhétezer-háromszázkilencvenhat forint, melynek 5%-át, azaz bruttó 215 370 Ft, azaz kettőszátizetötezer-háromszáhetven forint összegű önerő biztosítását engedélyezi a tartalék terhére.

2.
A Képviselő-testület felhatalmazza a Polgármestert a szükséges intézkedések megtételére:



Határidő: 

azonnal



Felelős: 

Németh Balázs polgármester



Operatív felelős: 
Kiss Balázs pályázati referens



A határozatról értesül:



- kivonattal: 1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető



4. Kiss Balázs pályázati referens

3. napirendi pont

A leszerelt lámpatestek megvásárlása 

(Szóbeli előterjesztés.)
Tóth Árpád alpolgármester elmondja, hogy a DÉMÁSZ Zrt.-től 39 lámpatestet vásároltak meg 520 E Ft + ÁFA összegért. Körülbelül 900 lámpatestért kértek volna 580 E Ft + ÁFÁ összeget. Javasolja, hogy ezt a 900 lámpatestet vásárolja meg az önkormányzat, mert részben tovább tudja értékesíteni, részben pedig felhasználhatja.
Németh Balázs polgármester úgy gondolja, hogy az önkormányzat ne legyen a vásárló.
Tóth Árpád alpolgármester javasolja, hogy a BÖKK Nkft. legyen a vásárló.

Hortyiné Lapostyán Katalin osztályvezető véleménye szerint, csak akkor vásárolják meg a lámpatesteket, ha már konkrétan tudják, hogy hová fogják felhasználni, mert nincs megfelelő helyük a tárolásra. 
Légrádi Mária képviselő szerint a következő ülésen vegyék fel inkább a napirendre, melyre hívják meg Száhl Imre pályázati koordinátort, aki jártas a pályázatokban, kérjék ki a véleményét, hogy ebből a vásárlásból nehogy probléma legyen.
Németh Balázs polgármester továbbra is azt javasolja, hogy az önkormányzat ne vásárolja meg a lámpatesteket, ahhoz pedig, hogy a BÖKK Nkft. esetlegesen megvásárolja, nem kell képviselő-testületi döntés, mert az ügyvezetői hatáskör.
Schaffer Tünde képviselő érdeklődik, hogy feladata az önkormányzatnak értékesíteni a lámpatesteket?
Németh Balázs polgármester azt válaszolja, hogy nem feladata.
Tóth Árpád alpolgármester kijelenti, hogy ha nem kellenek a lámpatestek az önkormányzatnak, akkor ne lepődjön meg senki, ha esetleg ő maga vásárolja meg, igaz nincs vállalkozása, de keres rá vevőt. 

Németh Balázs polgármester megjegyzi, hogy esetleg a képviselő-testület nyilvánítsa ki, hogy önkormányzat nem kívánja megvásárolni a lámpatesteket.
Schaffer Tünde képviselő elmondja, hogy jelenleg a DÉMÁSZ Zrt. tulajdonát képezik a lámpatestek, ezért azt gondolja, hogy a DÉMÁSZ Zrt. le fogja írni a pályázathoz azt a szükséges információt, hogy a veszélyes hulladékot megsemmisíti. Hozzáteszi, hogy az pedig hogy a DÉMÁSZ Zrt. hogyan használja fel a továbbiakban a leszerelt lámpatesteket, az már az ő felelőssége.
Dr. Bakó Mária Lujza képviselő kérdezi, hogy ha sikerül a 3 tó projektet megvalósítani, akkor esetleg oda nem lenne szükség a lámpatestekre?
Tóth Árpád alpolgármester kijelenti, hogy az valószínűleg pályázatból lesz megvalósítva.
Németh Balázs polgármester – további hozzászólás, észrevétel nem lévén – határozati javaslatként ismerteti az alábbi határozatban foglaltakat, és az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

128/2015. (V. 20.) Bácsalmás v. öh.

A leszerelt lámpatestek megvásárlása
Határozat
1.
Bácsalmás Város Önkormányzatának Képviselő-testülete úgy dönt, hogy Közvilágítás-korszerűsítéshez kapcsolódó csoportos fényforráscsere kapcsán megvásárolt 39 db Pannon típusú lámpatesten kívül több lámpatestet nem kíván megvásárolni az EDF DÉMÁSZ Zrt.-től.
Határidő: azonnal

Felelős: Németh Balázs polgármester

A határozatról értesül:

- kivonattal:
1. Németh Balázs polgármester



2. Patocskai Ibolya jegyző

4. napirendi pont

Egyebek (tájékoztató önkormányzati feladatellátást szolgáló fejlesztések támogatására irányuló pályázati kiírásról - szóbeli)
Németh Balázs polgármester tájékoztatja a képviselőket, hogy a jelen ülést követően lesz egy megbeszélés, az önkormányzati feladatellátást szolgáló fejlesztések támogatására irányuló pályázati kiírással kapcsolatban. Elmondja, hogy június 9-ig kell beadni egy pályázatot, melynek több célterület is van, óvoda épület felújítás; út, utca és járdaépítés, valamint óvoda, iskolai sportinfrastruktúra fejlesztésre.
A képviselő-testület tudomásul veszi az elhangzottakat.
Németh Balázs polgármester – több napirendi pont nem lévén – megköszöni a részvételt, és az ülést 14 óra 37 perckor berekeszti.

K. m. f.


Németh Balázs
Patocskai Ibolya


polgármester
jegyző


Légrádi Mária
Schaffer Tünde

képviselők, jegyzőkönyv-hitelesítők

A képviselő-testület a 2015. május 20-i rendkívüli zárt ülésén az alábbi határozatot hozta meg:

129/2015. (V. 20.) Bácsalmás v. öh.

Beszámoló a Bácsalmási Egészségügyi Szolgáltató Kft. 

2014. évi gazdasági, pénzügyi helyzetéről
Határozat
Bácsalmás Város Önkormányzatának Képviselő-testülete a Bácsalmási Egészségügyi Szolgáltató Kft. 2014. évi gazdasági, pénzügyi helyzetéről szóló jelentést elfogadja.

Határidő: azonnal

Felelős: Németh Balázs polgármester

Operatív felelős: Horváth István Attila ügyintéző

A határozatról értesül:

- kivonattal:
1. Németh Balázs polgármester





2. Patocskai Ibolya jegyző





3. Hortyiné Lapostyán Katalin mb. PBÜ osztályvezető





4. Horváth István Attila ügyintéző





5. BESZ Kft. (Bácsalmás, Hősök tere 14.)

A Képviselő-testület nem kéri jelenteni a határozatban foglaltak végrehajtásának megtörténtét.
